જોશીએ કહ્યું કે જો નરેન્દ્ર મોદીને ભાજપ અને ગુજરાતમાંથી બાદ કરી દેવામાં આવે તો ગુજરાતમાં ભાજપને 182માંથી 50 સીટો જ મળશે. આ કરીશ્માઇ નેતા બીજી પંક્તિના નેતાનો કદી વિકાસ નહીં કરવા દે. ઇન્દિરા ગાંધીએ પણ આવું જ કર્યું હતું અને મોદી પણ આવું જ કરી રહ્યા છે. અમિત શાહની રણનીતિ મામલે જવાબ આપતા જોશીએ કહ્યું કે ભાજપ જાતિને જોઇને ટિકિટ આપી રહ્યું છે અને કોંગ્રેસ પણ તે રીતે જ જાતિને જોઇને ટિકટ આપી રહ્યું છે. અમિત શાહ અને અહમદ પટેલ બન્ને એ જ રીતે કામ કરી રહ્યા છે. જોશીએ વધુમાં કહ્યું કે ભાજપ 2014ની સફળતાને બીજી વાર રિપિટ કરવામાં સક્ષમ નહીં રહે. તે 26 લોકસભા સીટો પર પણ 2019માં ચૂંટણી નહીં જીતે. 2014ની જેમ 2019માં ભાજપ અને મોદીને 282 સીટો નહીં મળે પણ ઓછી મળશે. વધુમાં જોશીએ કહ્યું કે મોદી હવે થાકી ગયા છે. રાષ્ટ્રીય સ્વયં સેવક સંઘનો એક મોટો ભાગ તેમની વિરુદ્ધ બહાર આવ્યો છે.